নবান্ন সূত্রে খবর, 'ক্রাইসিস ম্যানেজমেন্ট টিমে' রাখা হয়েছে রাজ্য মন্ত্রিসভার ১১ জন সদস্যকে৷ রাজ্যে যে কোনও বিপর্যয়, প্রাকৃতিক দুর্যোগ-সহ যে কোনও সমস্যার সমাধানে নিজেদের মধ্যে সমন্বয় রেখে কাজ করবেন মন্ত্রিগোষ্ঠীর এই সদস্যরা৷ বিষয়টি নিশ্চিত করতে রাজ্য মন্ত্রিসভার বৈঠকে নয়া এই টিম গঠনের সিদ্ধান্ত নেওয়া হয়৷ মুখ্যমন্ত্রীর অবর্তমানে সংশ্লিষ্ট মন্ত্রিসভার ১১ সদস্যের কাছে সরকারিভাবে নির্দেশিকাও নবান্নের তরফে পাঠানো হয়েছে বলে জানা গিয়েছে৷